als_Latn dik_Latn sag_Latn
Për ta shkarkuar videon ju lutem kyçuni ose regjistroni një llogari të re!KYQU | Regjistrohu
Ambasadori e ShBA-së në Kosovë, Greg Delawie, ka porositur politikanët kosovarë se pas zgjedhjeve të 11 qershorit nuk ka vend për ngërç politik sa i përket krijimit të institucioneve të reja.
Ambasadori amerikan i bëri komentet me rastin e shënimit të përvjetorit të 241-të të shpalljes së pavarësisë së ShBA-së, ku merrnin pjesë përfaqësues të institucioneve vendore, të partive politike, misioneve ndërkombëtare në Kosovë e përfaqësues të shoqërisë civile.
Delawie ka kërkuar nga udhëheqësit e institucioneve dhe partive politike të punojnë për interesat e Kosovës, duke lënë anash interesat e tyre personale.
“Në këtë pikë kthimi nuk kemi kohë më për ngërç, është koha për përparim. Këtë e duan qytetarët e Kosovës dhe këtë e meritojnë. Përderisa kremtojmë përvjetorin e 21-të të Ditës së Pavarësisë së bashku, shpresoj se të gjithë mund të pajtohemi prej qeverisë e deri tek opozita dhe prej bujkut e deri te shërbyesi civilë, se Kosova nuk mund t’ia lejojë vetes të shpenzojë më shumë kohë apo energji duke qëndruar në një vend”.
“Ajo duhet t’i kthehet vendosmërisë të së ardhmes dhe ta ngazëllejë botën me përparimin e saj. Duhet të vë sistem të sundimit të ligjit që garanton mbrojtje të barabartë dhe llogaridhënie të barabartë për të gjithë. Ajo tashmë e ka demonstruar se mund të mbajë zgjedhje sipas mënyrës perëndimore, tani duhet të demonstrojë se mund të qeveriset në të njëjtën mënyrë”, ka thënë Delawie, raporton EkonomiaOnline.
Fjalimi i plotë i Delawies:
Mirëmbrëma dhe urime Dita e Pavarësisë të gjithëve!
Kam kënaqësinë që po ju pres të gjithëve sonte na ndejën tonë. Në veçanti dëshiroj t’i shpreh mirëseardhje Adjutantit të Përgjithshëm të Gardës Kombëtare të Iowas, gjeneral-majorit Timothy Orr; sekretarit të Bujqësisë të Iowas, Bill Northey, si dhe tërë delegacionit të Iowas – prej zhvillimit ekonomik e deri të arsimimi i lartë që janë me ne sonte. I falënderojmë të gjithë ajovasit që kanë ardhur nga plazhi i tyre te i yni. Është e jashtëzakonshme që po shohim se marrëdhëniet përmes programeve të shteteve simotra dhe partneriteti shtetëror po vazhdojnë të thellohen.
Sonte kemi rastin të festojmë përvjetorin e 241-të të Deklaratës së Pavarësisë së Shteteve të Bashkuara të Amerikës dhe të 21-tin të testimit të kësaj dite nga ana e qeverisë sonë këtu në Kosovë. Mendoj se është e udhës t’ia fillojmë mbrëmjes me një dolli. Nga e kaluara të e ardhmja jonë, të ngremë dolli për miqësinë dhe partneritetin e qëndrueshëm ndërmjet Shteteve të Bashkuara të Amerikës Republikës së Kosovës dhe të gjerave që mund t’i arrijmë së bashku për të mirën e përbashkët të dy vendeve tona. Gëzuar!
Nuk ka dyshim që Kosova ka arritur shumë në këto 21 vjet, përparimi është i pamohueshëm, Por, mendoj se është e qartë që entuziazmi i hershem është zbehur paksa. Po shohim më shumë ngecje e me pak përparim. Me shumë njerëz shqetësohen më tepër për mbrojtjen e të ardhmes së tyre politike se sa për të ardhmen e vendit të tyre. Qytetaret e Kosovës e shohin këtë, po ashtu. Disa e kanë shprehur pakënaqësinë e tyre duke migruar jashtë vendit, të tjerat e shprehen pakënaqësinë duke i “prishur fletëvotimet” në zgjedhjet e para disa javëve.
Besoj qe Kosova sot është në pikë kthimi. Çka do të shohim përderisa shikojmë kah e ardhmja? Më shumë ndryshim pozitiv apo më shumë ngecje? Gjatë vitit të ardhshëm, a do të përparojë më shumë ky vend, a do të ecë përpara në rrugëtimin drejt integrimit euroatlantik dhe të përmirësimit të jetës së qytetarëve apo do të qëndrojë në një vend?
Gjatë 21 viteve të kaluara, Shtetet e Bashkuara të Amerikës kanë dëshmuar përparim të madh në vendin tuaj -çaste të panumërta kur qeveria dhe qytetaret u bashkuan për të marre vendimet e duhura për rrugën që Kosova duhet ta ndjeke përpara. Por, po ashtu kemi qenë dëshmitarë edhe të ngërçit dhe ngecjes- kohëve kur politika dhe motivet e fshehta kanë parandaluar përparimin në vend që ta mbështesin atë. Në këtë pikë kthimi, nuk kemi me kohë për ngërç: është koha për përparim. Këtë e duan qytetaret e Kosovës dhe ketë e meritojnë.
Përderisa kremtojmë këtu përvjetorin e 21-të të Ditës së Pavarësisë së bashku shpresoj se të gjithë mund të pajtohemi – prej qeverisë e deri të opozita dhe prej bujkut e deri të shërbyesit civil- se Kosova nuk mund t’ia lejojë vetës të shpenzojë më shumë kohë apo energji duke qëndruar në një vend. Ajo duhet t’i kthehet vendosshmërisht të ardhmes dhe ta ngazëllej botën me përparimet e saj, duhet të vë sistem të sundimit të ligjit që garanton mbrojtje të barabartë dhe llogaridhënie të barabartë për të gjithë. Ajo tashmë e ka demonstruar se mund të mbajë zgjedhje sipas mënyrës perëndimore, tani duhet të demonstroj se mund të qeverisë në të njëjtën mënyrë.
Pas 21 viteve, Shtetet e Bashkuara të Amerikës mbesin të përkushtuara për përparimin në Kosovë. Mbesim të përkushtuara për Kosovën si shtet sovran, demokratik, shumetnik në paqe me fqinjët e saj dhe plotësisht të integruar në komunitetin botëror. Do të kemi kënaqësinë që të punojmë me ata që i ndajnë këto vlera. Kam shpresë se do t’i shohim udhëheqësit- qeveritarët- dhe opozitarët- që e demonstrojnë për hatër të zgjidhjes, si dhe vlerën e bashkëpunimit për hatër të përparimit të përbashkët. Udhëheqësit me vizion dhe vendosshmëri për ta krijuar të ardhmen e Kosovës si demokraci e rëndomtë evropiane.
Ju faleminderit që jeni këtu që po kremtoni me në
Urime Dita e Pavarësisë!
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn